

**Templed *Astudiaethau Achos* GEM Cymru**

**Nodiadau ar gyfer cyfranwyr**

Pwrpas *Astudiaethau Achos* GEM Cymru yw cyfathrebu’r gwersi a ddysgwyd gan brosiectau dysgu ym maes treftadaeth, a ddyluniwyd mewn ymateb i gyflwyno’r cwricwlwm newydd i Gymru. Cyhoeddiad dwyieithog fydd hwn a gyhoeddir yng ngwanwyn 2023, caiff ei ddosbarthu wedyn i aelodau GEM a bydd ar gael ar-lein ar ffurf PDF lliw.

Nod *Astudiaethau Achos* yw rhoi cyfle i’r rheiny sy’n gweithio ym maes addysg treftadaeth rannu enghreifftiau o arferion da (a rhai nad ydynt cystal) er mwyn i bobl eraill allu elwa ar y gwersi a ddysgwyd. Testun sylw Astudiaeth Achos GEM Cymru yw nid “dyma beth wnes i”, ond yn hytrach “erbyn meddwl, dyma beth y byddwn i wedi’i wneud”. Po fwyaf yr ydych yn dadansoddi beth yr ydych wedi’i wneud, y mwyaf defnyddiol y mae eich astudiaeth achos yn debygol o fod i eraill. Darllenwch argraffiadau blaenorol o *Astudiaethau Achos* ar [wefan GEM](https://gem.org.uk/our-work/publications/case-studies/).

***Astudiaethau Achos* GEM Cymru Gwanwyn 2023 *– Cyfnod newydd o ran dysgu mewn amgueddfeydd yng Nghymru***

Roedd arolwg diweddar GEM Cymru o amgueddfeydd, ochr yn ochr ag ymarfer ymgynghori, wedi profi’r angen i enghreifftiau o arferion gorau gan amgueddfeydd ar themâu’r cwricwlwm newydd gael eu dosbarthu’n eang o fewn y sector yng Nghymru. Bydd hwn yn gyhoeddiad GEM / Llywodraeth Cymru cynhwysfawr, sy’n cynnwys astudiaethau achos manwl o’r modd y mae amgueddfeydd Cymru wedi ailddyfeisio, addasu neu ddiwygio eu gwasanaethau dysgu i ddiwallu anghenion y cwricwlwm newydd, ac wedi newid eu perthynas â’u cynulleidfaoedd o fewn ysgolion lleol. Y nod yw creu darn o waith pellgyrhaeddol, a fydd yn amlygu ac yn dathlu’r gwaith arloesol a dyfeisgar a gyflawnwyd yn amgueddfeydd Cymru. Bydd yn gyhoeddiad dwyieithog a hygyrch o ansawdd uchel, a fydd ar gael fel dogfen wedi’i hargraffu a/neu ar ffurf rithwir.

**Dyddiadau Cau:**

* Anfonwch eich awgrymiadau ar gyfer astudiaethau achos *cychwynnol* at: robin@gem.org.uk gan ddefnyddio’r templed isod, erbyn **Dydd Mercher, 16eg Tachwedd 2022**
* Caiff cyfranwyr wybod erbyn **Dydd Mercher 23ain Tachwedd 2022** p’un a ydynt yn cael eu gwahodd i gyflwyno astudiaeth achos ai peidio.
* Gofynnir i gyfranwyr wedyn gyflwyno’r astudiaeth achos 750-1,000 gair derfynol, gan ddefnyddio’r templed ar dudalen 3, erbyn **Dydd Mercher 18 Ionawr 2023**
* Dyddiad cyhoeddi arfaethedig: **Chwefror/Mawrth 2023**

|  |
| --- |
| ***Syniadau cychwynnol* ar gyfer eich astudiaeth achos:** |
| **Teitl awgrymedig:** |  |
| **Sefydliad:** |  |
| **Awdur(on):** |  |
| **Crynodeb:****(Amlinelliad byr o’r prosiect)** **(uchafswm o 100 o eiriau)** |  |
| **Pam ydych chi eisiau rhannu’r gwaith hwn?:****(uchafswm o 50 o eiriau)** |  |

**Cyngor ymarferol ar gyfer cyflwyno astudiaeth achos derfynol:**

* Ysgrifennwch yn glir os gwelwch yn dda, gan osgoi defnyddio acronymau a jargon a thermau nad ydynt ond yn berthnasol o safbwynt lleol.
* Nid cyfle i farchnata eich arferion da mo hwn. Mae egluro problemau a ddaeth i’ch rhan, neu’r rhesymau dros fethu â chyflawni prosiect, yr un mor ddefnyddiol ag amlygu ei lwyddiant.
* Amlygwch yr elfennau ymarferol o ran cynllunio a chyflenwi’r prosiect – costau, amseru, adnoddau, swydd ddisgrifiadau ac ati.
* Nid oes angen ailadrodd gwybodaeth yn yr amryw flychau.
* Cyflwynwch luniau, dyfyniadau neu ddiagramau gyda’ch astudiaeth achos. *Rhaid clirio unrhyw ddelweddau ar gyfer eu cyhoeddi a chael caniatâd i’w defnyddio.*
* Y terfyn geiriau ar gyfer astudiaeth achos yw 750 -1,000 o eiriau. Cysylltwch â GEM os ydych yn teimlo eich bod angen ysgrifennu mwy.
* Cofiwch gynnwys manylion cysylltu ar gyfer y rheiny a fu’n ymwneud â’r prosiect yn y blwch “Gwybodaeth bellach”.
* Golygydd GEM a fydd yn gwneud y penderfyniad terfynol!

|  |
| --- |
| **Astudiaeth achos GEM Cymru, terfynol** *ni ddylech ond gwblhau hwn ar ôl eich gwahodd i wneud hynny* |
| **Teitl yr Astudiaeth Achos** |  |
| **Awdur(on)** |  |
| **Sefydliad(au)**  |  |
| **Adran 1 – 250 o eiriau** |
| **Crynodeb**(Amlinelliad byr o’r prosiect) |  |
| **Cefndir** (Gwybodaeth am y gynulleidfa ddysgu, y sefydliad ac ati, sy’n darparu cyd-destun ar gyfer y prosiect) |  |
| **Yr her** (Y materion y mae’r prosiect yn mynd i’r afael â hwy) |  |
| **Dulliau gweithredu**(Disgrifiad o’r modd y ceisiodd y prosiect fynd i’r afael â’r her) |  |
| **Y canlyniadau a fwriadwyd**(Nod/au y prosiect) |  |
| **Yr allbynnau a fwriadwyd** (Y cynhyrchion i’w cyflenwi gan y prosiect)  |  |
| **Adran 2 – 300 o eiriau** |
| **Rhwystrau a phroblemau**(Yr anawsterau a gafwyd wrth gyflenwi’r prosiect)  |  |
| **Y canlyniadau gwirioneddol**(Y nodau gwreiddiol neu ychwanegol a gyflawnwyd gan y prosiect) |  |
| **Yr allbynnau gwirioneddol**(Y cynhyrchion hynny – a fwriadwyd neu rai ychwanegol – a gyflenwyd gan y prosiect) |  |
| **Adran 3 – 200 o eiriau** |
| **Gwersi a ddysgwyd** (Rhestr o bwyntiau dysgu allweddol yn sgil y prosiect) |  |
| **Camau nesaf** (Disgrifiad byr o ddyfodol y prosiect neu fentrau cysylltiedig)  |  |
| **Rhagor o wybodaeth**(Cynhwyswch unrhyw gyfeiriadau, awgrymiadau ar gyfer darllen pellach a manylion cysylltu ar gyfer y rheiny a fu’n ymwneud â’r prosiect) |  |